CELEX: 62016TN0401
Language: sk
Date: 2016-07-29 00:00:00
Title: Vec T-401/16: Žaloba podaná 29. júla 2016 – Španielsko/Komisia

17.10.2016   
            
            
               SK
            
            
               Úradný vestník Európskej únie
            
            
               C 383/16
            
         Žaloba podaná 29. júla 2016 – Španielsko/Komisia
   (Vec T-401/16)
   (2016/C 383/22)
   Jazyk konania: španielčina
   
      Účastníci konania
   
   
      Žalobca: Španielske kráľovstvo (v zastúpení: S. Centeno Huerta a M. García-Valdecasas Dorrego, splnomocnení zástupcovia)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil oznámenie o verejných výberových konaniach EPSO/AD/323/16 – Vyšetrovatelia (AD 7) a EPSO/AD/324/16 – Vyšetrovatelia (AD 9): Vedúci tímu,
            
         
               —
            
            
               uložil Komisii nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobca uvádza tri žalobné dôvody.
   
               1.
            
            
               Prvý žalobný dôvod založený na porušení článkov 1 a 2 nariadenia č. 1/58, článku 22 Charty základných práv Európskej únie a článku 1d služobného poriadku z dôvodu, že bol obmedzený režim komunikácie medzi EPSO a uchádzačom, čo zahŕňa aj prihláška.
            
         
               2.
            
            
               Druhý žalobný dôvod založený na porušení článkov 1 a 6 nariadenia č. 1/58, článku 22 Charty základných práv Európskej únie, ako aj článku 1d ods. 1 a 6, článku 27, článku 28 písm. f) služobného poriadku a článku 1 prílohy III služobného poriadku z dôvodu, že voľba druhého jazyka je bezdôvodne obmedzená na tri jazyky, ktorými sú angličtina, francúzština a nemčina, a ostatné úradné jazyky Európskej únie sú vylúčené.
            
         
               3.
            
            
               Tretí žalobný dôvod založený na diskriminácii na základe jazyka, ktorá je článkom 1 nariadenia č. 1/58, článkom 22 Charty základných práv Európskej únie, ako aj článkom 1d ods. 1 a 6, článkom 27 článkom 28 písm. f) služobného poriadku a článkom 1 prílohy III služobného poriadku zakázaná a voľba anglického, francúzskeho a nemeckého jazyka je nezákonná.
            
         Žalobca v tejto súvislosti spresňuje, že tieto žalobné dôvody je treba vykladať v súvislosti s rozsudkom Súdneho dvora z 27. novembra 2012, Taliansko/Komisia (C-566/10 P), a s rozsudkami Všeobecného súdu z 24. septembra 2015 v spojených veciach Španielsko/Komisia a Taliansko/Komisia (T-191/13 a T-124/13) a zo 17. decembra 2015 (T-275/13, T-295/13 a T-510/13, Taliansko/Komisia), pričom tieto rozsudky sú z dôvodu, že Komisia nepodala opravný prostriedok, konečné a v napadnutom oznámení nebolo splnenie povinností vyplývajúcich z týchto rozsudkov zohľadnené.